Kuigalių tvenkinys
Kuigalių tvenkinys – tvenkinys Lietuvoje, Jonavos rajone, 8 km į vakarus nuo Žeimių miestelio. Sudarytas užtvenkus Barupės upę (Nevėžio intakas) 26 km nuo jos žiočių. Tvenkinio ilgis iš pietryčių į šiaurės vakarus – 0,96 km, plotis – 0,1 km. Altitudė 55,7 m. Krantai neaukšti, sausi. Tvenkinį supa sodai ir dirbami laukai. Šiaurinėje pakrantėje įsikūręs Kuigalių kaimas. Tvenkinį skersai kerta kelias  144  Jonava–Kėdainiai–Šeduva .